Med eur poent all a jom da zirouestla : perag ez eus bet savet diou droidigez vrezoneg deuz an Almanag ? Gweled a reer da nebeuta pegen dedennuz ez int, rag eur bern kudennou a-bouez a jom da ziskoulma. Kerse eo, sur a-walh, ne vefe ket bet studiet ar hudennou-ze, pe nemeur, en adembannadur a zo bet greet anezo. Diwar vremañ, e hello talvezoud evelato evid mond pelloh gand  an enklaskou war istor ar brezoneg, war hini an Dispah e Breiz-Izel, ha zoken war hini ar mennoziou.